ناحیەی پیرەمەگروون

ناحیەی پیرەمەگروون یەکێکە لە شەش ناحیەی قەزای دووکان لە پارێزگای سلێمانی لە ھەرێمی کوردستان لە عێراق. ناوەندەکەی شارۆچکەی پیرەمەگرونە. ژمارەی دانیشتووانی ناحیەی پیرەمەگروون لە ساڵی ٢٠٢٣ دا (٥٠٬٢٣١)کەسە.

 ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی پیرەمەگرونە، ئەم شارەدێیەش مێژوویەکی کۆنی نییە لە ساڵانی ھەشتاکانی سەدەی ڕابردوو وەک ئۆردووگای زۆرەملێ دروستکراو بە ناوی چیای پیرەمەگروونەوە ناونرا.

 پیر، لە کوردەواریدا بە کەسێک وتراوە کە وەکوو دەمڕاست یان سەرگەورە و رابەری ئایینی دەوری بینیووە، ئیتر لەسەر ھەر بیروباوەڕێک یان ئایینێک بووبێت. دەوترێت کە (پیر عومەر گورون) پیرێکی یارسانیی بووە و مەزارەکەی لەسەر چیاکەیە نزیک گوندی زێوێ. برای (پیر مەنسورە) کە مەزارەکەی لە گەڕەکی پیرمەسوری سلێمانییە (پیرمەسور لە پیر منصور وەرگیراوە).

 کۆنترین ناوی چیای پیرەمەگرون، (کینپە/کینیا)یە، لە بنچینەدا لۆلۆبییەکان خەڵکی رەسەنی ناوچەکە ئەو ناوەیان لێ ناوە. لە (داستانی گلگامێش)دا ئاماژە بۆ چیاکە کراوە، کە لە کاتی لافاوە گەورەکەدا کەشتییەکەی نووح بە ھەموو سەرنشینەکانییەوە بەو چیایەوە گیرساوەتەوە. ھەرچەندە ھەندێک رایان وایە کە کەشتییەکەی نووح لەسەر چیای جودی گیرساوەتەوە نەک پیرەمەگرون. ئەوان بە چیای (نیمۆش) ناویان بردووە، نیمۆش ئەو ناوەیە کە لە بابلیدا بۆ ناوە رەسەنەکەی (کینپە) دانراوە. https://web.archive.org/web/20220926114402/https://books.google.iq/books?id=6b1mDwAAQBAJ&pg=PT368&dq=جبل+بیرة+مکرون&hl=ar&sa=X&ved=2ahUKEwiGwZTYqrL6AhX5_7sIHUSIBLoQ6AF6BAgIEAI#v=onepage&q=جبل%20بیرة%20مکرون&f=false

 جوگرافیا 
ناحیەی پیرەمەگروون ھاوسنوورە لەگەڵ، لە باکوورەوە ناحیەی سورداش، لە باشوورەوە ناحیەی ناوەندی قەزای بازیان، لە ڕۆژھەڵاتەوە ناحیەی بەکرەجۆ، لە ڕۆژاواوە ناحیەی سورداش و ناحیەی ئاغجەلەر. https://www.openstreetmap.org/#map=11/35.7136/45.1243

 ڕووبەری ئەم ناحیەیە (٣٧٢کم٢)ە لە (٢٠٫٨٧٪) قەزای دووکان پێکدەھێنێت، وە لە (١٫٨٤٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (دووەمە) لە شەش ناحیەی قەزای دووکاندا.
 لە ڕووی دانیشتوانەوە لە سەر ئاستی (یەکەمە) لە شەش ناحیەی قەزای دووکان. https://www.geonames.org/99237/republic-of-iraq.html

 مێژوو 
ناحیەی پیرەمەگروون مێژوویەکی کۆنی نییە لە ١٥\١\٢٠٠٥دا بە بڕیاری ئەنجوومەنی وەزیرانی حکوومەتی ھەرێمی کوردستان درووستکرا، بە دابڕانی ٤٧ گوند و کەرت لە ھەردوو ناحیەی سورداش و ناحیەی بەکرەجۆ. ناوەندەکەشی شارەدێی پیرەمەگرونە.

 کارگێڕی 
ئەم ناحیەیە پێکھاتووە لە ٤٧ گوند پێکھاتووە: 

 پیرەمەگرون(ناوەند)
 باخ، پیرەمەگرون
 باوەمەندان
 بیرانی کانی قاز
 پیسکەندی
 تەڕەماری خواروو
 تەڕەماری سەروو
 تەڕەماری ناوەڕاست
 چاڵاغ
 چەرمەگا، پیرەمەگرون
 حاجی ئاوا
 حاجیتانی خواروو
 حاجیتانی سەروو
 حەسەن تەپەی خواروو
 حەسەن تەپەی سەروو
 داربەڕولە، پیرەمەگرون
 زایەر
 زێوێ
 سابوراوا
 سوسێی ئاڵەمەرە
 سوسێی سەیدان
 سوسێی کۆن
 شورناخ
 شیلەخان
 عەواڵان، پیرەمەگرون
 قازان، پیرەمەگرون
 قازیاوا، پیرەمەگرون
 قالاوا
 قایکەند
 قەرەچەتان
 قۆچ بڵاخ
 کارێزی سەعید
 کانی چنار، پیرەمەگرون
 کانی میران
 کانی ھەنجیری عەواڵان
 کرژە
 کەڵاباشی قادربەگ
 کەڵەشێرە
 کەندەشین
 کۆکە، پیرەمەگرون
 گردەبۆر
 گەبەی تازە
 گەبەی کۆن
 گورگەدەر، پیرەمەگرون
 گولیجە
 موغاغ
 یارانبەگی
 یاڵانقۆز، پیرەمەگرون

 ئەمانەش ببینە 
 قەزای دووکان
 پارێزگای سلێمانی
 پیرەمەگرون
 چیای پیرەمەگروون
 پێڕستی گوندەکانی پارێزگای سلێمانی
 پێڕستی گوندەکانی دووکان

 سەرچاوەکان 

پۆل:شوێنە ئاوەدانەکانی پارێزگای سلێمانی
پۆل:ناحیەکانی ھەرێمی کوردستان
پۆل:ناحیەکانی پارێزگای سلێمانی
پۆل:ناحیەکانی باشووری کوردستان